Kota Baru

Kota Baru arba Kota Bharu () – miestas Malaizijoje, Malakos pusiasalio šiaurės rytinėje pusėje, Kelantano upės deltoje, 13 km nuo jūros kranto, netoli sienos su Tailandu. Kelantano valstijos sostinė. Geležinkeliai ir plentai į Tailandą, Singapūrą, oro uostas. Maisto (ryžių valymo, aliejaus), medienos apdirbimo (ir degtukų), tekstilės, gumos (kaučiuko apdirbimas) pramonė, sidabro dirbinių dailieji amatai. Yra 1954 m. įsteigta pedagogikos aukštoji mokykla.

 Istorija 
Kota Baru („naujasis miestas“) XIX a. vid. įsteigtas Kelantano sultono. 1941 m. gruodžio 10 d. miestą užėmė japonai (buvo vienas pirmųjų jų taikinių pakeliui į Singapūrą).

XX a. pab. smarkiai plėtojosi kaip pramoninis centras.

 Sportas 
 Kelantan United FC – futbolo klubas;Kelantan United FC pagal Globalsportsarchive
 Kelantan FC – futbolo klubas;Kelantan FC pagal Globalsportsarchive
 „Sultan Muhammad IV“ stadionas, talpinantis 30 tūkst. žiūrovų.

 Šaltiniai 

Kategorija:Malaizijos miestai